पाएं अपने शहर की ताज़ा ख़बरें और फ्री ई-पेपरडाउनलोड करें
माकपा की नरहन शाखा से जुड़े लाेगों की बैठक मंगलवार को संपन्न हुई। इसकी अध्यक्षता रामचन्द्र दास ने की। इसमें विधायक अजय कुमार पर बाइक सवार अपराधियों द्वारा जानलेवा हमले की कोशिश की घोर निंदा करते हुए इसे लोकतंत्र पर हमला बताया गया। बैठक को संबोधित करते हुए वक्ताओं ने अपराधियों को चिह्नित कर अविलंब गिरफ्तारी की मांग की। साथ ही एसपी को पत्र भेजकर 48 घंटे के भीतर अपराधियों की गिरफ्तारी नहीं होने की स्थिति में चरणबद्ध आंदोलन करने की बातें कहीं। वक्ताओं ने कहा कि माकपा विधायक ने विधानसभा सत्र के दौरान भ्रष्टाचार, शराब माफिया और बेलगाम आपराधिक घटनाओं को लेकर सवाल उठाया था। इससे घबराकर अपराधियों ने ऐसा दु:साहस किया है। मौके पर अधिवक्ता सतीश कुमार ठाकुर, वीर बहादुर राय, घनश्याम राय, राकेश राय, मुरारी ठाकुर आदि थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn